CELEX: 62021CN0233
Language: et
Date: 2021-04-09 00:00:00
Title: Kohtuasi C-233/21 P: Germann Avocats LLC 9. aprillil 2021 esitatud apellatsioonkaebus Üldkohtu (kümnes koda) 4. veebruari 2021. aasta määruse peale kohtuasjas T-352/18: Germann Avocats LLC versus Euroopa Komisjon

9.8.2021   
            
            
               ET
            
            
               Euroopa Liidu Teataja
            
            
               C 320/15
            
         
      Germann Avocats LLC 9. aprillil 2021 esitatud apellatsioonkaebus Üldkohtu (kümnes koda) 4. veebruari 2021. aasta määruse peale kohtuasjas T-352/18: Germann Avocats LLC versus Euroopa Komisjon
      (Kohtuasi C-233/21 P)
      (2021/C 320/19)
      Kohtumenetluse keel: inglise
      
         Pooled
      
      
         Apellant: Germann Avocats LLC (esindaja: dikigoros N. Scandamis)
      
         Teine menetlusosaline: Euroopa Komisjon
      
         Apellandi nõuded
      
      Apellant palub Euroopa Kohtul:
      
                  —
               
               
                  jätta muutmata vaidlustatud kohtumääruse punktid 24–48, milles lükatakse tervikuna tagasi komisjoni vastuvõetamatuse vastuväide;
               
            
                  —
               
               
                  tühistada ülejäänud osas vaidlustatud kohtumäärus tervikuna;
               
            
                  —
               
               
                  tühistada ELTL artikli 263 alusel komisjoni otsus, mis sisaldus 2. aprillil 2018 saabunud kuupäevata kirjas ja millega lükati tagasi apellandi ühispakkumus ametiühingute mittediskrimineerimise ja mitmekesisuse kohaste tavade jätku-uuringuks (hanketeade JUST/2017/RDIS/FW/EQUA/0042; OJ/S S215 – 09/11/2017 – 2017/S 215-446067);
               
            
                  —
               
               
                  mõista komisjonilt välja hüvitis summas 1 euro;
               
            
                  —
               
               
                  teise võimalusena suunata kohtuasi tagasi Üldkohtusse; ja igal juhul
               
            
                  —
               
               
                  mõista apellatsioonimenetluse ning Üldkohtu menetlusega seotud kohtukulud välja komisjonilt.
               
            
         Väited ja peamised argumendid
      
      Apellant põhjendab oma kaebust järgmiste väidetega:
      Esiteks on ilmselgelt moonutatud fakte ja rikutud õigusnorme seoses võimu kuritarvitamisega ning samuti on rikutud poolte võrdsuse põhimõtet ja õigust olla ära kuulatud.
      Teiseks on rikutud põhjendamise kohustust ja tehtud on ilmseid hindamisvigu.
      Kolmandaks on kuritarvitatud võimu, rikkudes võrdse kohtlemise, õiguskindluse, hea halduse ja hea usu põhimõtteid.
      Neljandaks on kuritarvitatud võimu, rikkudes läbipaistvuse ja õiguspärase ootuse põhimõtet seoses konkurentsiga.